九龍巴士17線

九龍巴士17線係香港一條來往觀塘裕民坊同愛民邨嘅巴士線，途經牛頭角、九龍灣、新蒲崗、馬頭圍等地方。

史
1975年10月1號：為咗取代16線喺何文田嘅服務而投入服務，往返觀塘同愛民，途經常盛街。
1982年7月24號：觀塘總站搬入觀塘巴士總站。
1989年10月10號：引入高載客量嘅三軸巴士行，但因為常富街嘅路面限制，而唔經常富街，改經何文田邨外圍。
1990年6月15號：何文田邨居民不滿唔經常富街，所以行返常富街，用返兩軸巴士行。
1999年8月16號：加開有冷氣嘅特別班次217P，袛喺平時繁忙時間服務。217P線來回係經何文田邨外圍，唔經常富街。
2002年4月26號：本線改為全線冷氣服務，217P線取消。
2003年6月29號：新嘅何文田巴士總站啟用。
2009年8月9號：觀塘巴士總站因為受觀塘市中心重建項目影響而關閉，觀塘總站搬去觀塘。
2014年11月30號：觀塘巴士總站因為受觀塘市中心重建項目影響而關閉，觀塘總站搬去裕民坊同埋同仁街交界嘅裕民坊臨時總站。

行車路線
去愛民途經：裕民坊、康寧道、觀塘道、太子道東、太子道西、馬頭涌道、馬頭圍道、天光道、常盛街、佛光街、忠孝街、孝民街、忠孝街。

去觀塘途經：忠孝街、佛光街、常富街、何文田總站、常富街、佛光街、常盛街、天光道、馬頭圍道、馬頭涌道、太子道西、太子道東、觀塘道、康寧道、物華街、協和街、同仁街。

車站一覽

用車演變史
由於舊何文田邨內嘅常富街路面狹窄，17線曾經長時間用10米以下嘅兩軸巴士。1989年，由於17線客量高，九巴將17線嘅派車由丹尼士喝采換嗮做都城嘉慕威曼都城巴士11米，但條線亦因為噉改經何文田邨外圍，唔經常富街。不過呢個路線安排令到何文田邨居民不滿，一年後行車路線同派車打回原形。丹尼士喝采喺1990年代尾大量退役之後，17線改用後置引擎嘅兩軸巴士。

至於1999年開辦嘅冷氣班次217P線因為唔經常富街，用車冇限制，一直都係用11米冷氣巴士，初時用兩架利蘭奧林比安，增加班次之後改用3架富豪奧林比安。

舊何文田邨啲樓喺2001年拆嗮之後，九巴喺2002年上半年陸續將行經常富街嘅巴士線改成全冷氣巴士服務，17線嘅用車改為丹尼士巨龍9.9米巴士同埋丹尼士三叉戟3型10.6米低地台巴士。

2003年6月，新何文田巴士總站啟用同埋佢出面嘅常富街擴闊之後，17線派車再冇限制，而開始引入12米冷氣巴士行走。2005年開始成條線都以12米冷氣巴士為常用車。

九巴17線—九龍巴士

017